*Projekts*

LATVIJAS REPUBLIKAS MINISTRU KABINETS

2015. gada \_\_. \_\_\_\_\_\_\_\_ Rīkojums Nr.\_\_\_\_\_\_\_

Rīgā prot. Nr.\_\_ \_\_.§)

**Par valsts kapitālsabiedrību un valsts kapitāla daļu pārvaldības koordinācijas institūciju**

1. Pamatojoties uz Publiskas personas kapitāla daļu un kapitālsabiedrību pārvaldības likuma (turpmāk – likums) 22. panta pirmo daļu un Pārejas noteikumu 2.1.apakšpunktu, noteikt, ka valsts kapitālsabiedrību un valsts kapitāla daļu pārvaldības koordinācijas institūcijas (turpmāk – koordinācijas institūcija) pienākumus pilda Pārresoru koordinācijas centrs.
2. Pārresoru koordinācijas centram pakāpeniski uzsākt koordinācijas institūcijas uzdevumu īstenošanu atbilstoši valsts budžeta piešķīrumam un, izvērtējot Ekonomikas ministrijas izstrādāto likumprojektu „Grozījumi likumā „Publiskas personas kapitāla daļu un kapitālsabiedrību pārvaldības likums”” (TA-575), precizēt to atbilstoši izvērtējumam un iesniegt atkārtotai izskatīšanai Ministru kabinetā, vienlaikus paredzot likumprojektā, ka:
	1. koordinācijas institūcija uzsāk sniegt atzinumus par kapitālsabiedrību darbības stratēģijām sākot ar 2016. gada 1. janvāri;
	2. koordinācijas institūcija uzsāk izvirzīt pārstāvjus valdes un padomes locekļu nominācijas komisijās sākot ar 2015. gada 1. augustu;
	3. likuma pārejas noteikumu 2.2. apakšpunktā minēto uzdevumu izpildes termiņš ir 2015. gada 1. oktobris;
	4. likuma pārejas noteikumu 9.punktā minētā uzdevuma izpildes termiņš ir 2015. gada 1. decembris.

3. Lai nodrošinātu valsts kapitālsabiedrību un valsts kapitāla daļu pārvaldības koordinācijas institūcijas uzdevumu izpildi, atbalstīt 2015. gadā apropriācijas pārdali no resora „Ministru kabinets” budžeta programmā 01.00.00. "Ministru kabineta darbības nodrošināšana, valsts pārvaldes politika" jaunajai politikas iniciatīvai „Latvijas konkurētspējas novērtējums un tā uzraudzības (monitoringa) sistēma” piešķirtā finansējuma 184 086 euro apmērā:

3.1. uz Pārresoru koordinācijas centra budžeta programmu 01.00.00. „ Pārresoru koordinācijas centra darbības nodrošināšana” 168 531 euro;

3.2. Valsts kancelejai atbalsta funkciju nodrošināšanai Pārresoru koordinācijas centram 15 555 euro.

4. Pārresoru koordinācijas centram un Valsts kancelejai normatīvajos aktos noteiktajā kārtībā sagatavot un līdz 2015. gada 21. aprīlim iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 3. punktam.

5. Finanšu ministram normatīvajos aktos noteiktajā kārtībā informēt Saeimu par šā rīkojuma 3.punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

6. Pēc tam, kad Saeima piekritusi 3.punktā minētajai apropriācijas pārdalei, Finanšu ministrijai precizēt un palielināt Pārresoru koordinācijas centra un resora “03.Ministru kabinets” bāzes izdevumus 2016.-2018.gadam attiecīgi par 281 760 euro un 26 666 euro katru gadu.

Ministru prezidente L.Straujuma

Iesniedzējs:

Pārresoru koordinācijas centra vadītājs P.Vilks

13.04.2015. 11:25

358

V.Vesperis; 67082812,

vladislavs.vesperis@pkc.mk.gov.lv